यहीं करण होता है कि यह वर्ग वह तमाम प्रयास करता है कि जिससे जनखदान के अस्तित्व को मिटाना संभव हो सके। इसी प्रक्रिया में मैना और शर्मा जैसे जननेताओं को निष्क्रिय करने तथा जनखदान के कामगरों को गुमराह करने की साजिश होती है; सत्ता-समाज के आवांछनीय तत्त्वों -दलालों द्वारा जनखदान को लील लेने की धमकी भी दी जाती है। किंतु दिलचस्प बात यह होती है कि इससे जनखदान से जुड़े आदिवासी भयभीत नहीं होते हैं। इस उपन्यास के एक प्रसंग- शर्मा और महेन्द्रबाबू के प्रत्यक्ष संवाद - में आदिवासी समाज की प्रतिरोधी चेतना ही जाहिर होती है -‘‘ आप खुद नहीं लड़ सकते, भाड़े के गुंडे बुलाएँगे, हम खुद लड़ते हैं इसलिए कि हममें से हर कोई जानता है कि यह उनकी अपनी लड़ाई हैं। तीर-धनुष, बम, बन्दूक-लाठी गोली नहीं, लड़ती, लड़ता है आदमी के भीतर का नैतिक बल?’’9